Byrettens dom i sag om forældremyndighed stadfæstes
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

D O M

afsagt den 7. januar 2010 af Vestre Landsrets 10. afdeling (dommerne Annette Dellgren,

Poul Hansen og Tina Sejr Gad (kst.)) i ankesag

V.L. B–1825–09

Mor

(advokat Gunhild Stausholm-Møller, Thisted)

mod

Appelindstævnte, tidligere Sagsøgte

(advokat Susan Sørensen, Nørresundby).

Retten i Aalborg har den 11. august 2009 afsagt dom i 1. instans (BS 5-2721/2008).

Påstande

For landsretten har appellanten, Mor, gentaget sin påstand for byretten.

Appelindstævnte, tidligere Sagsøgte, har påstået dommen stadfæstet.

Supplerende sagsfremstilling

Forældremyndigheden er rettelig tillagt Appelindstævnte, tidligere Sagsøgte ved en

afgørelse, der er truffet af Statsforvaltningen Nordjylland den 30. oktober 2008.

Det er denne afgørelse, der efter anmodning fra Mor af statsforvaltningen er indbragt for

retten i medfør af forældreansvarslovens § 37.

Der er for landsretten fremlagt referat af et statusmøde den 18. november 2009 vedrørende

Barn.



- 2 -

Forklaringer

Mor har supplerende forklaret, at hun fortsat bor samme sted som i

byretten. Hun har også fortsat samvær med Barn. Han ringer til hende fra Opholdssted, hvis

der er et eller andet, han vil tale med hende om. Hun modtager kontakthjælp. Person, der er

pensionist, er meget utilfreds med at bo på Opholdssted. Hun har kontakt med alle tre børn.

Årsagen til, at hun gerne vil have forældremyndigheden over Barn, er, at hun vil kunne

hjælpe ham så meget som muligt. Hun har ingen planer om at flytte Barn fra Opholdssted,

så længe han har behov for at bo der. Barn har over for hende givet udtryk for, at han ikke

ønsker, at Appelindstævnte, tidligere Sagsøgte skal have forældremyndigheden, og han vil

heller ikke tale med hende mere. Hun har i slutningen af 2009 været med til et statusmøde

med nøglepersonerne omkring Barn, hvor Appelindstævnte, tidligere Sagsøgte også var til

stede. Det går efter det oplyste godt med Barn i skolen, men han er snart færdig med denne.

Barn har fået traktorkørekort. Barn skal i praktik nu. Det var Barns fars ønske, at hun skulle

have forældremyndigheden, hvilket han senest gav udtryk for under By 3 markedet i 2008,

kort før han afgik ved døden i juli 2008. Hvis Barn på et tidspunkt ikke ønsker at blive

boende på Opholdssted, vil hun spørge ham, hvad han så vil. Hun vil være indstillet på, at

han kan komme hjem og bo hos hende, hvis han ønsker dette, og hun skønner, at dette er det

rigtige for ham. Hun føler ikke, at hun får nok informationer om Barn, herunder bl.a. hvis

han skal til læge. Barn overnatter jævnligt hjemme hos hende i forbindelse med samvær.

Han har bl.a. for nylig boet hos hende i ca. 14 dage i forbindelse med julen.

Appelindstævnte, tidligere Sagsøgte har supplerende forklaret, at hun den 1. juli 2009

skiftede arbejde, hvor hun blev leder for et privat opholdsted. Hun er således ikke længere

ansat på Opholdssted, og hun har derfor ikke den tætte kontakt til Barn mere. Hun har

stadig kontakt til Barn. Han har også over for hende givet udtryk for, at han ønsker, at hans

mor skal have forældremyndigheden. Hun har ikke oplevet, at han ikke ville tale med

hende. Barn har stort behov for en tryg og overskuelig dagligdag. Han har meget behov for

at have voksne til at hjælpe sig, bl.a. også med hygiejne. Barn har ret sikkert sin fremtid

inden for kørsel med landbrugsmaskiner, og Opholdssted har kontakt med nogle

maskinstationer, hvor han vil kunne komme i arbejde. Han modtager fagfaglig undervisning

to timer daglig og kan ikke overkomme mere. Der er mange beboere på Opholdssted over

18 år, og den ældste dreng er omkring 30 år. Det er derfor tanken at opdele Opholdssted i to

afdelinger; en for dem under 18 år og en for dem over 18 år. Det var hendes indtryk, at

Person var glad for at være på Opholdssted, da



- 3 -

hun arbejdede der. Normalt afholdes der et statusmøde hvert halve år, men der har været for

lang tid mellem møderne for så vidt angår Barn, bl.a. på grund af

forældremyndighedssagen. Barn har positive følelser for sin mor, og han er glad for hende.

Han vælger typisk at tage hjem til sin mor, hvis der ikke foregår noget særligt på

Opholdssted. Hun finder fortsat, at hun bør have forældremyndigheden over Barn også efter

en samtale med Barns sagsbehandler. Årsagen hertil er dels, at hun har lovet Far dette,

inden han døde, dels at hun frygter, at Mor vil søge at tage Barn hjem, hvis han vil dette, og

det vil ikke være til hans bedste. Barn reagerede ikke med uro, da han blev orienteret om

byrettens afgørelse, der var mod hans udtrykte ønske over for byretsdommeren. Hun frygter

derfor heller ikke reaktioner, hvis landsretten stadfæster dommen. Hun ringer jævnligt til

Opholdssted og spørger, hvordan det går med Barn og hvilken hjælp, han får, men hun

kontakter kun Barn, hvis der er særlig anledning til dette. Han er aldrig på besøg hos hende

i hendes hjem. Barn er ikke længere tvangsfjernet, idet dette ophørte, da hun fik

forældremyndigheden.

Landsrettens begrundelse og resultat

Efter det oplyste er Barn ikke længere tvangsfjernet, men frivilligt anbragt på Opholdssted.

Af de grunde, som byretten i øvrigt har anført, og da det, der er fremkommet for

landsretten, ikke kan føre til et andet resultat, tiltrædes det, at hensynet til, hvad der er bedst

for Barn, taler imod, at Mor tillægges forældremyndigheden. Landsretten stadfæster

herefter dommen.

T h i k e n d e s f o r r e t:

Byrettens dom stadfæstes.

Ingen af parterne skal betale sagsomkostninger for landsretten til den anden part eller til

statskassen.

Annette Dellgren Poul Hansen Tina Sejr Gad
(kst.)